Cuneiform Tablet Kt c/k 1171 (AKT 9a 63)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na áb-qú-dim ù en-um-a-šur qí-bi₄-ma um-ma lá-qé-pu-um-ma 0.83333 ma-na KÙ.BABBAR SAḪAR.BA ni-is-ḫa-sú DIRI DINGIR-pì-lá-aḫ ub-lá-ku-nu-tí 1 ma-na 1.66666 GÍN KÙ.BABBAR i-na ší-im KÙ.KI ša šé-ep É-a-ba-áš-tí tal-qé-a 8.33333 GÍN KÙ.BABBAR i-na 0.66666 ma-na KÙ.BABBAR ša šé-ep šu-ḫu-bu-ur DUMU bu-zi-a tal-qé-a ŠU.NÍGIN KÙ.BABBAR 2 ma-na a-dí ma-lá ù ší-ni-šu áš-pu-ra-ku-nu-tí um-ma a-na-ku-ma ma-lá še-am ta-áš-a-ma-ni-ni té-er-ta-ak-nu li-li-kam-ma úz-ni pì-tí-a a-tù-nu mì-ma-ša-ma lá ta-ša-pá-ra-nim a-ḫu-a a-tù-nu ma-lá še-am ta-áš-a-ma-ni-ni té-er-ta-ak-nu li-li-kam-ma úz-ni pì-tí-a ù a-na i-dí 1 ma-na KÙ.BABBAR ša ší-im É-be-tí-e ša a-na ka-li-tí-ni ù ku-nu-tí e-zi-bu šu-ma KÙ.BABBAR a-na li-mì-im ta-áš-qú-lá té-er-ta-ak-nu li-li-kam šu-ma lá ša-qí-il₅ še-am ša-ma-ma É áb-qú-dim šu-up-kà-ma ù té-er-ta-ak-nu li-li-kam úz-ni pì-tí-a